b'\n_START_ARTICLE_\nMojmir Sepe\n_START_SECTION_\n\xc5\xbdivljenje\n_START_PARAGRAPH_\nMaturiral je leta 1949 na gimnaziji v Celju, na Akademiji za glasbo v Ljubljani pa je \xc5\xa1tudiral klavir in trobento. Glasbeno kariero je za\xc4\x8del leta 1950 kot trobentar pri Plesnem orkestru radia Ljubljana. Njegova glasbena nagnenja izhajajo iz jazza in swinga.\n_START_SECTION_\nDru\xc5\xbeina\n_START_PARAGRAPH_\nNjegova \xc5\xbeena je bila priznana slovenska popevkarica, Majda Sepe, njegova h\xc4\x8di pa ena prvih slovenskih re\xc5\xbeiserk in scenaristka Polona Sepe.'